Pakuotės lapelis: informacija vartotojui

PERSEN dengtos tabletės
valerijonų sausasis alkoholinis ekstraktas, melisų lapų
sausasis ekstraktas, pipirmėčių lapų sausasis ekstraktas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.
-	Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra PERSEN ir kam jis vartojamas
2.	Kas žinotina prieš vartojant PERSEN 
3.	Kaip vartoti PERSEN 
4.	Galimas šalutinis poveikis
5.	Kaip laikyti PERSEN 
6.	Pakuotės turinys ir kita informacija
 

1. 	Kas yra PERSEN ir kam jis vartojamas 

PERSEN – augalinės kilmės vaistas, sukeliantis švelnų raminamąjį poveikį. Jo sudėtyje yra valerijonų šaknų, melisos lapų ir pipirmėčių lapų ekstraktų. Vaistinių valerijonų šaknų ekstrakte esančios veikliosios medžiagos sukelia raminamąjį poveikį, mažina nervinės įtampos simptomus ir nemigos atveju padeda užmigti. Vaistinių melisų ir pipirmėčių lapų ekstraktuose esančioms veikliosioms medžiagoms yra būdingas raminamasis poveikis. 

PERSEN vartojamas laikinos nedidelės nervinės įtampos mažinimui ir (arba) laikinai pasunkėjusio užmigimo lengvinimui. 

Jeigu 14 dienų Jūsų savijauta nepagerėjo arba net pablogėjo, kreipkitės į gydytoją.

2. 	Kas žinotina prieš vartojant PERSEN

PERSEN vartoti negalima:
· jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti PERSEN.

Vaikams ir paaugliams
PERSEN nėra skirtas jaunesniems kaip 12 metų vaikams ir paaugliams.

Kiti vaistai ir PERSEN
Jeigu vartojate ar neseniai vartojote kitų vaistų arba nesate dėl to tikri, apie tai pasakykite gydytojui arba vaistininkui. 

PERSEN sąveikos su kitais vaistais nenustatyta. Vaisto vartoti kartu su sintetiniais raminamaisiais vaistais nerekomenduojama.

PERSEN vartojimas su alkoholiu
Su alkoholiniais gėrimais PERSEN vartoti nerekomenduojama. 

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku. 

Šio vaisto saugumas nėštumo ir žindymo laikotarpiu yra nenustatytas. Dėl atsargumo nerekomenduojama vartoti PERSEN nėštumo ir žindymo laikotarpiais.

Vairavimas ir mechanizmų valdymas
PERSEN gebėjimą vairuoti ir valdyti mechanizmus veikia vidutiniškai. Turite nevairuoti ir nedirbti su įrengimais, jeigu esate paveiktas.

PERSEN sudėtyje yra laktozės ir sacharozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą. 

3. 	Kaip vartoti PERSEN

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiesiems ir vyresniems nei 12 metų vaikams: 
· esant nervinei įtampai, rekomenduojama gerti po 3 – 4 tabletes 3 kartus per parą;
· palengvinti užmigimui, rekomenduojama gerti po 3 – 4 tabletes vieną kartą per parą 1 valandą prieš miegą.

Tabletę reikia nuryti užsigeriant nedideliu kiekiu vandens, nepriklausomai nuo valgymo laiko.

PERSEN pradeda veikti palaipsniui. Kad gydymo veiksmingumas būtų optimalus, vaisto rekomenduojama gerti mažiausiai 14 dienų. Gydymo trukmė neribojama. 

Ką daryti pavartojus per didelę PERSEN dozę?
Vienkartinė 20 g vaistinių valerijonų šaknų dozė (atitinka maždaug 103 PERSEN dengtas tabletes) gali sukelti nepavojingų simptomų: silpnumą, pilvo raižymą, spaudimą krūtinėje, nerimą, rankų drebėjimą, vyzdžių išsiplėtimą. Šie reiškiniai išnyksta per 24 valandas.
Pavartojus per didelę dozę, reikia nedelsiant kreiptis į gydytoją. 

Pamiršus pavartoti PERSEN 
Pamiršus pavartoti tablečių, jų reikia išgerti kiek galima greičiau, tačiau jeigu yra beveik laikas gerti kitą dozę, pamirštą dozę reikia praleisti ir toliau vaisto vartoti taip, kaip įprasta.
Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnis nežinomas (negali būti apskaičiuotas pagal turimus duomenis)
· šleikštulys (pykinimas);
· pilvo diegliai.
Šie simptomai gali pasireikšti išgėrus valerijonų šaknų preparatų.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti PERSEN 

Šį vaistą laikyti vaikams nepastebimoje ir nepasiekiamoje vietoje.

Laikyti ne aukštesnėje kaip 25 oC temperatūroje.

Ant dėžutės po ,,EXP“ ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką. 


6.	Pakuotės turinys ir kita informacija

PERSEN sudėtis
· Veikliosios medžiagos yra valerijonų sausasis alkoholinis ekstraktas, melisų lapų sausasis ekstraktas, pipirmėčių lapų sausasis ekstraktas.
Kiekvienoje dengtoje tabletėje yra:
· 35 mg Valeriana officinalis L.s.l., radix (valerijonų šaknų) sausojo alkoholinio ekstrakto (4-7:1), ekstrahentas 70 % (V/V) etanolis; 
· 17,5 mg Melissa officinalis L., folium (melisų lapų) sausojo ekstrakto (3-6:1), ekstrahentas 50 % (V/V)  etanolis; 
· 17,5 mg Mentha piperita L., folium (pipirmėčių lapų) sausojo ekstrakto (3-6:1), ekstrahentas 40 % (V/V) etanolis.
· Pagalbinės medžiagos yra: 
Tabletės šerdis: mikrokristalinė celiuliozė, kukurūzų krakmolas, krospovidonas, laktozė monohidratas, talkas, magnio stearatas, bevandenis koloidinis silicio dioksidas.
Tabletės plėvelė: hipromeliozė, talkas, karmeliozės natrio druska, povidonas, bevandenis koloidinis silicio dioksidas, kalcio karbonatas, glicerolis, sacharozė, vaškas, raudonasis geležies oksidas (E172), titano dioksidas (E171).

PERSEN išvaizda ir kiekis pakuotėje
Šokolado rudumo, apvalios, abipusiai išgaubtos dengtos tabletės.
Kartono dėžutėje yra 4 lizdinės plokštelės po 10 dengtų tablečių.

Registruotojas ir gamintojas
Registruotojas
Zentiva, k.s.
U kabelovny 130
Dolní Měcholupy
102 37 Praha 10
Čekija 

Gamintojas
Sopharma AD, 
16, Iliensko Shose Street, 
1220 Sofia, 
Bulgarija 

Šis pakuotės lapelis paskutinį kartą peržiūrėtas 2021-07-05. 

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

